גאי הנרי (שחקן)

גאי הנרי (באנגלית: Guy Henry; נולד ב-17 באוקטובר 1960) הוא שחקן תיאטרון, קולנוע וטלוויזיה אנגלי. בין תפקידיו הידועים היו פיוס תיקנס בסרטים "הארי פוטר ואוצרות המוות" חלק ראשון ושני, גאיוס קסיוס לונגינוס בסדרת הטלוויזיה "רומא", וגראנד מוף טארקין בסרט "רוג אחת: סיפור מלחמת הכוכבים".

ביוגרפיה
הנרי נולד בלונדון. הוא למד בבית הספר הומפילד ואחר כך בברוקנהרסט קולג' שבהמפשייר. בין 1979 ל-1981 למד משחק באקדמיה המלכותית לאמנות הדרמה (RADA). ב-1982 שיחק בסדרת הטלוויזיה של ITV "שרלוק הולמס הצעיר" בתפקיד שרלוק הולמס בן העשרה (על אף שהיה אז בן 22).

בפברואר 2015 הוכרז הנרי כתומך של להקת התיאטרון צ'אפל ליין שבסיסה בסטרטפורד על האייבון.

תיאטרון
הופעת הבכורה של הנרי בתיאטרון הייתה כשהיה בן 11 והופיע בתפקיד משרת בהפקת חובבים של Highcliffe Charity Players למחזה "סינדרלה".

עיקר עבודתו של הנרי בתיאטרון הייתה עם הלהקה השייקספירית המלכותית, בהם התפקידים הבאים:
 1991 – תוריו ("שני אדונים מוורונה"), פוג'ו ("Tis Pity She's a Whore") אנניאס ("האלכימאי")
 1992 – אורסיק ("המלט"), סר פורמל טרייפל ("The Virtuoso")
 1993 – המפתה האביר השני ("רצח בקתדרלה"), לליו ("התאומים מוונציה")
 1994 – במאי (שם הדמות) ("A Life in the Theatre")
 1996 – סר אנדרו אגיצ'יק ("הלילה השנים עשר")
 1997 – קלוטן ("סימבלין"), ד"ר קיוס ("נשות וינדזור העליזות")
 1998 – לורד צ'מברלין ("הנרי השמיני")
 1999 – רוסאייב ("יורי גגארין"), אוקטביוס קיסר ("אנטוניוס וקלאופטרה")
 2001 – מלווליו ("הלילה השנים עשר"), המלך ג'ון ("המלך ג'ון"), מוסקה ("וולפונה")
 2003 – פארולס ("סוף טוב הכול טוב")
 2013 – קפטן הוק ("ונדי ופיטר פן")

עוד שיחק הנרי עם להקת התיאטרון Cheek by Jowl ועם התיאטרון המלכותי הלאומי, בהם בתפקיד טורגנייב במחזה "חוף אוטופיה" מאת טום סטופארד משנת 2002.

בשנים 2005 ו-2006 הופיע הנרי בתפקיד רוזן לסטר בהפקה של דונמאר ורהאוס למחזה "מרי סטיוארט" מאת שילר, שהועברה לווסט אנד. ב-1986 הוא גילם את אותה דמות גם בסרט הקולנוע "ליידי ג'יין". מדצמבר 2008 עד מרץ 2009 הופיע הנרי בתפקיד אנדרו אגיצ'יק (לצדו של דרק ג'קובי) בהפקה של דונמאר למחזה "הלילה השנים עשר". באפריל ובמאי 2009 הופיע במחזה "Hay Fever" בתיאטרון פסטיבל צ'יצ'סטר.

טלוויזיה
ב-1987 הופיע אנרי בפרק "Rumpole and the Official Secret" בעונה הרביעית של הסדרה "רמפול". בתחילת שנות התשעים של המאה העשרים שיחק בתפקיד ד"ר וולפורגיס השטני ב-"The Vault of Horror", סרט טלוויזיה של ה-BBC לחג ליל כל הקדושים. הנרי הגיש סדרה של סרטי אימה ב"עונת סרטי האימה של לילות שישי" של ערוץ BBC One, עם טקסט שכתב הסופר והיסטוריון הקולנוע קים ניומן. ב-1996 הופיע הנרי בסדרה הלימודית "Look and Read: Spywatch". עוד באותה שנה שיחק בסרט הטלוויזיה "אמה" עיבוד של ה-BBC לרומן באותו שם מאת ג'יין אוסטן. ב-1998 הופיע בתפקיד אורח באופרת הסבון הרפואית "Peak Practice" ובשני פרקים בסדרה "הגרנד".

ב-2001 שיחק הנרי בארבעה פרקים בסדרה הרפואית "רופאים".

לעיתים קרובות לוהק הנרי לתפקיד קושר קשר או עובד ציבור מקיאווליסטי כגון בסרט "Fields of Gold" מ-2002, ובפרק בסדרה "המלחמה של פויל". ב-2004 שיחק בתפקיד ראשי בסרט הדוקומנטרי "מי הרג את תומאס בקט?". בהמשך גילם את המפתה במחזה "רצח בקתדרלה" מאת טי אס אליוט העוסק באותו נושא. ב-2004 גילם דמות של סנדלר בסרט הטלוויזיה "שרלוק הולמס ותעלומת גרבי המשי". ב-2001 הופיע בתפקיד קורפורל לודוביק בטרילוגיה "חרב של כבוד" מאת אוולין וו לצדו של דניאל קרייג.

ב-2005 הופיע הנרי בדרמה "קולדיץ" של ITV, ושיחק בפרקים אחדים של הסדרה "ניצבים", בה הופיע גם בעונה השנייה. הוא שיחק בתפקיד קטן בדרמה של ITV "משפט ועונש". תפקידו העיקרי באותה שנה הייתה בדמות קסיוס (גרסה בדיונית של גאיוס קסיוס לונגינוס) בשני פרקים בעונה הראשונה של הסדרה "רומא". ב-2007 חזר וגילם את הדמות בעונה השנייה, עד מותו בקרב פיליפי בפרק "פיליפי".

ב-2006 גילם דמות של עורך דין בפרק בסדרה "רציחות במידסומר". עוד שיחק לצדו של מייקל שין במחזה הטלוויזיוני "Kenneth Williams: Fantabulosa!", והופיע בפרקים אחדים בסדרה "The Chase". ב-2007 שיחק בתפקיד שגריר באו"ם בדרמה "The Trial of Tony Blair", והופיע בפרק בעונה השנייה של הסדרה "מלון בבילון". עוד ב-2007 גילם את דמותו של המחזאי נואל קאוורד בתסכית רדיופוני "The Master and Mrs Tucker" מאת רוי אפס, על החברות בין קאוורד לאדית נסביט (בגילומה של אן בל).

ב-2008 הופיע הנרי במיני-סדרה "ג'ון אדמס" של רשת HBO בתפקיד ג'ונתן סיוול התובע הכללי של מסצ'וסטס, בתפקיד מר קולינס במיני-סדרה "אבודה בעולמה של ג'יין אוסטן", ובפרק בסדרת הריגול "ספוקס".
ב-2009 הופיע בסרט הטלוויזיה "מרגרט" ובפרק בסדרה "לואיס". עוד שיחק בפרקים אחדים בסדרה הקומית "ניצבים" של ריקי ג'רווייס בתפקיד עורך של ערוץ BBC Comedy.
ב-2010 שיחק בתפקיד עורך דין בפרק בסדרה "צוות IT".
באוקטובר 2010 הצטרף לסדרת הדרמה "הולבי סיטי" בתפקיד המנתח הנריק הנסן, אותו גילם במשך שלוש שנים עד לעזיבתו ב-2013. באוקטובר 2014 הוכרז שהוא יחזור לשחק בסדרה "הולבי סיטי".
באוקטובר 2014 הופיע בתפקיד מפקח בדרמה של ה-BBC "גן החיות שלנו".

בינואר 2015 הופיע הנרי בתפקיד המהפנט ארתור ולקין בפרק "The Invisible Man" בסדרה "האב בראון של ה-BBC.
באוקטובר 2016 שיחק בתפקיד מר מרת'ווייט במיני-סדרה "אבן הירח".
בנובמבר 2017 הופיע בתפקיד דיקן וסטמינסטר בעונה השנייה של הסדרה "תולדות פרנקנשטיין".

קולנוע
בקולנוע הופיע הנרי בסרט "בארץ אחרת" לצדו של רופרט אוורט, "ליידי ג'יין", סרטו של טוני פלמר "England, My England", סרטו של סטיבן פריי משנת 2003 "צעירים יפים ומבריקים" בתפקיד ארצ'י שוורט, בסרט "ונדטה" בדמות קונרד הייר, בסרט "שאלת הפתיחה" בתפקיד פרופסור באוניברסיטה, בסרט " Expresso", ובתפקיד פיוס ת'יקנס בשני חלקי הסרט "הארי פוטר ואוצרות המוות".

ב-2014 הופיע בסרט הקצר עטור השבחים "Done In".

ב-2016 שיחק הנרי בסרט "רוג אחת: סיפור מלחמת הכוכבים" וגילם את דמותו של גראנד מוף טארקין. באמצעות אפקטים מיוחדים ב-CGI הולבשה על דמותו פניו של השחקן פיטר קושינג, שגילם את הדמות בעבר ונפטר ב-1994.

פילמוגרפיה
 שנה שם שם באנגלית תפקיד הערות 1982 Young Sherlock: The Mystery of the Manor House שרלוק הולמס סדרת טלוויזיה 1985 Family Ties Vacation ג'ונתן סרט טלוויזיה 1986 ליידי ג'יין Lady Jane רוברט דאדלי 1987 רמפול Rumpole of the Bailey טים וורבויס בפרק "Rumpole and the Official Secret" 1992 The Vault of Horror ד"ר וולפורגיס סרט טלוויזיה 1993 Stay Lucky לצ'וורת' בפרק "Gilding the Lily" 1995 The Plant הארי סרט טלוויזיה 1995 England, My England ג'יימס השני 1996 אמה Emma ג'ון נייטלי סרט טלוויזיה 1998 Peak Practice ד"ר מרטין ברייפורד בפרק "A Matter of Principle" 1998 הגרנד The Grand דאגלס קורזון סדרת טלוויזיה (2 פרקים) 1999 Horizon ג'ורג' וארלי בפרק "Wings of Angels" 2001 Sword of Honour לודוביק סרט טלוויזיה 2001 רופאים Doctors ג'יילס קארי סדרת טלוויזיה 2002 Fields of Gold אנדרו מקינטוש סרט טלוויזיה 2003 צעירים יפים ומבריקים Bright Young Things ארצ'י 2003 להעיר את המתים Waking the Dead גאי ריינולדס בפרק "Multistorey" 2003 Home מרטין סרט טלוויזיה 2003 המלחמה של פויל Foyle's War ג'ון בישופ בפרק "Fifty Ships" 2003 The Young Visiters מר דורמוניק סרט טלוויזיה 2004 Who Killed Thomas Becket? בקט סרט טלוויזיה 2004 שרלוק הולמס ותעלומת גרבי המשי Sherlock Holmes and the Case of the Silk Stocking 2005 The Trial of the King Killers סר הניג' פינץ' 2005 הנוכלים Hustle סמואל בפרק "Confessions" 2005 קולדיץ Colditz סויר מיני-סדרה 2005 משפט ועונש Trial & Retribution צ'ארלס בינגהם QC בפרק "The Lovers" 2005 ונדטה V for Vendetta הייר 2006 Kenneth Williams: Fantabulosa! יו פדיק סרט טלוויזיה 2006 רציחות במידסומר Midsomer Murders מרקוס ברמוול בפרק "Last Year's Model" 2006 שאלת הפתיחה Starter for 10 ד"ר מוריסון 2007 The Trial of Tony Blair שגריר האו"ם סרט טלוויזיה 2005–2007 רומא Rome קסיוס סדרת טלוויזיה 2007 מלון בבילון Hotel Babylon נוויל בלינגהם תומאס סדרת טלוויזיה (פרק אחד) 2006–2007 The Chase ויליאם מונטגומרי סדרת טלוויזיה 2005–2007 ניצבים Extras איאן מוריס סדרת טלוויזיה 2008 Filth and Wisdom לורקאן או'ניל 2008 ג'ון אדמס John Adams ג'ונתן סיוול מיני-סדרה 2008 אבודה בעולמה של ג'יין אוסטן Lost in Austen מר קולינס 2008 ספוקס Spooks סם סטיבנס סדרת טלוויזיה (פרק אחד) 2008 וולנדר Wallander אריק הוקברג בפרק "Firewall" 2009 מרגרט Margaret טריסטן גארל-ג'ונס סרט טלוויזיה 2009 Framed ריינולדס סרט טלוויזיה 2009 Creation טכנאי 2009 U Be Dead סטיבן פריאן סרט טלוויזיה 2009 צדק פלילי Criminal Justice ניק הולוויי עונה שנייה 2009 Murderland קרופורד מיני-סדרה 2009 פוארו Poirot מתיו ווטרהאוס בפרק "The Clocks" 2010 המפקח לואיס Inspector Lewis פרופ' פלהם בפרק "The Dead of Winter" 2010 צוות IT The IT Crowd עורך דין בפרק "Something Happened"ג 2010 הארי פוטר ואוצרות המוות - חלק 1 Harry Potter and the Deathly Hallows: Part 1 פיוס תיקנס 2011 הארי פוטר ואוצרות המוות - חלק 2 Harry Potter and the Deathly Hallows: Part 2 פיוס תיקנס 2014עולמות חדשים New Worlds רנדולף מיני-סדרה 2014 גן החיות שלנו Our Zoo ג'וזף קין מיני-סדרה 2014 The Listener תומאס סרט קצר 2015 האב בראון Father Brown ארתור ולקין בפרק "The Invisible Man" 2015 Count Arthur Strong פסיכיאטר בפרק "Stuck in the Middle" 2015 Life in Squares לאונרד וולף מיני-סדרה 2016 Retribution מוות 2011–2016 חדר מיון Casualty הנריק הנסן סדרת טלוויזיה 2016 אבן הירח The Moonstone מר מרת'ווייט מיני-סדרה 2016 רוג אחת: סיפור מלחמת הכוכבים Rogue One: A Star Wars Story גראנד מוף טארקין 2016 Kin Hell אנתוני לה טריפ סדרת טלוויזיה 2016 Crew Low Budget רון שורטמן סרט טלוויזיה 2017 תולדות פרנקנשטיין The Frankenstein Chronicles דיקן וסטמינסטר 2018 The Krays: Dead Man Walking לורד בות'בי 2010–2019 הולבי סיטי Holby City הנריק הנסן2025לוקרבי (אנ')Lockerbie: A Search for Truthפול צ'אנון (אנ')פרק: "Episode 1"

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בוגרי האקדמיה המלכותית לאמנות הדרמה
קטגוריה:אנגלים שנולדו ב-1960